एभ'काड फिथायआ देहानि थाखाय मुलाम्फा गोनां मानोना बेयाव सुगारआ गोबां बाङाइ थायो आरो बेयाव गोबां पुस्टि मोन्नाय जायो । 100 ग्राम एभ'काडआव 2.67 मिलिग्राम भिटामिन इ थायो । एभ'काडआव मोन्नाय भिटामिन चि बायदि पुस्टि गोनांजों जानाय आदारआ दोगोन जानायाव मदत होनो , लोगोसे बेयाव थालिरनिखुइ बांसिन पटेसियाम थायो । बुंनाय जायोदि , गोथां मैगंफोरा देहानि थाखाय गुन गोनां । बेफोरनि मोनसे मख'जाथाव मैगंआ जाबाय फालें मैगं । बेयाव माखासे गोनां भिटामिनफोर आरो खनिआरि मुवाफोराबो गोबां बिबांनि थायो । जरखायै फालेंआव भिटामिन इ खौ मोन्नाय जायो । 100 ग्राम फालेंआव 2.03 मिलिग्राम भिटामिन इ मोनो । जायजों जोंनो सानफ्रोमबो गोनांथि जानाय इ भिटामिननि 16 जौखोन्दो बाहागोआ फुरा जायो । ब्रकलीआ जोंनि देहानि साबजायै कलेस्ट्रल थामहिनबा एलडिएलखौ बाङाइ खालामो । ब्रकलीया प्रटिननि फुंखा लोगोसे बेयाव भिटामिन इ खौबो आबुङैनो मोनो । ब्रकलीखौ रुनानै जायोब्ला देहानि थाखाय मुलाम्फा गोनां जायो । मख'जाथावदि , 100 ग्राम बादाम जायोब्ला 25.63 मिलिग्राम भिटामिन इ खौ मोनो । बेनिखायनो बेखौ जानायनि हुदा खालामनाया मोजां । बादामखौ गुन्दै खालामना गाइखेरजोंबो गलायना लोंनो हायो । 
देहायाव भिटामिन इनि बिबाङा बाडाइ जानायखौ फोलोमनो हानायनि राहा